CELEX: 32011D0538
Language: da
Date: 2011-09-12 00:00:00
Title: Rådets afgørelse 2011/538/FUSP af 12. september 2011 om ændring af Rådets afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)

13.9.2011   
            
            
               DA
            
            
               Den Europæiske Unions Tidende
            
            
               L 236/10
            
         RÅDETS AFGØRELSE 2011/538/FUSP
   af 12. september 2011
   om ændring af Rådets afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 43, stk. 2, og
   ud fra følgende betragtninger:
   
               (1)
            
            
               Den 21. september 2010 vedtog Rådet afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo) (1).
            
         
               (2)
            
            
               Der skal fastsættes et finansielt referencegrundlag for missionen for perioden fra den 1. oktober 2011 til den 30. september 2012.
            
         
               (3)
            
            
               Missionen vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
            
         VEDTAGET DENNE AFGØRELSE:
   Artikel 1
   Afgørelse 2010/565/FUSP ændres således:
   
               1)
            
            
               Artikel 5, stk. 6, affattes således:
               »6.   Missionschefen arbejder på sit kompetenceområde tæt sammen med chefen for EU's delegation og missionscheferne for de medlemsstater, der er til stede i Kinshasa.«.
            
         
               2)
            
            
               I artikel 9, stk. 1, tilføjes følgende afsnit:
               »Det finansielle referencegrundlag til dækning af udgifterne i forbindelse med missionen for perioden fra den 1. oktober 2011 til den 30. september 2012 udgør 13 600 000 EUR.«.
            
         
               3)
            
            
               Artikel 12, stk. 4, affattes således:
               »4.   Chefen for EU's delegation i Kinshasa giver inden for den generelle ramme, som er fastlagt i planlægningsdokumenterne, lokale politiske retningslinjer for EUSEC RD Congo.«.
            
         
               4)
            
            
               Artikel 12, stk. 7, udgår.
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 12. september 2011.
      
         
            På Rådets vegne
         
         M. DOWGIELEWICZ
         
            Formand
         
      
   
   
      (1)  EUT L 248 af 22.9.2010, s. 59.